Αντώνιος Γ΄ ο Στουδίτης

Ο Αντώνιος Γ΄ διετέλεσε Πατριάρχης Κωνσταντινουπόλεως περί τα έτη 974-980.

Βιογραφία
Λίγα πράγματα είναι γνωστά για τη ζωή του. Ο Λέων ο Διάκονος, που δίνει μια κολακευτική περιγραφή του, αναφέρει ότι ο Αντώνιος «από νεαρή ηλικία ακολούθησε την ασκητική ζωή στη Μονή Στουδίου, διάγοντας βίο αποστολικό». Ήταν σύγγελος του Πατριάρχη Πολύευκτου στις αρχές της βασιλείας του Νικηφόρου Φωκά. Ο Σκυλίτζης αναφέρει ότι του είχε δώσει εντολή ο Νικηφόρος Φωκάς να συνοδεύσει την Αυτοκράτειρα Θεοφανώ στο Παλάτι του Πετρίου στις ακτές του Κεράτιου κόλπου. Ως σύγγελος του Πολύευκτου θωρούταν πιθανός διάδοχός του όταν πέθανε το 970, αλλά προηγήθηκε ο Βασίλειος Σκαμανδρηνός.

Με τη συμπαράσταση του Αυτοκράτορα Ιωάννη Τσιμισκή εξελέγη Οικουμενικός ΠατριάρχηςBruno Becchio, Johannes P. Schadé (2006). Encyclopedia of World Religions. Foreign Media Group.Jennifer Lawler (2011). Encyclopedia of the Byzantine Empire. McFarland.. Κατά την Πατριαρχία του ασχολήθηκε με τη συλλογή των βίων των αγίων της Ορθόδοξης Εκκλησίας.

Μεταξύ του 978 και του 980 εξαναγκάστηκε σε παραίτηση για άγνωστο λόγο. Αποσύρθηκε εκ νέου στη Μονή Στουδίου, όπου και πέθανε το 983.

Έργα του
 Διάταγμα του 977 εναντίον του υψηλού φόρου που απαιτούνταν από τους εντασσόμενους στον κλήρο της Αγίας ΣοφίαςAlejo Revilla, Catalogo de los codices griegos de la biblioteca de El Escorial, t. I, Madrid, 1936
 Επιστολή παραίτησης προς τον Βασίλειο Β΄Jean Darrouzès, Épistoliers byzantins du Xe siècle, Paris, Institut français d'études byzantines, coll. «Archives de l'Orient chrétien» (no 6), 1960.
 Κατηχήσεις

Υποσημειώσεις και παραπομπές
Υποσημειώσεις

Παραπομπές

 Πηγές 
 Οικουμενικό Πατριαρχείο 





Κατηγορία:Πατριάρχες Κωνσταντινουπόλεως
Κατηγορία:Στουδίτες
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα